Χριστιανική Αδελφότητα Νέων Θεσσαλονίκης

Η ΧΑΝΘ (Χριστιανική Αδελφότητα Νέων Θεσσαλονίκης) ιδρύθηκε επίσημα το 1921 σαν Σωματείο Ιδιωτικού Δικαίου, κοινωφελές, μη κερδοσκοπικό, με έδρα τη Θεσσαλονίκη. Έχει αθλητικά τμήματα μπάσκετ, βόλεϊ, κολύμβησης, ιστιοπλοΐας, χάντμπολ, και στίβου.

Αποτελεί παράρτημα της ΧΑΝ (Χριστιανική Αδελφότητα Νέων, YMCA), μιας μη κυβερνητικής οργάνωσης (χριστιανικό κίνημα) που δραστηριοποιείται σε περισσότερες από 110 χώρες και ιδρύθηκε στο Λονδίνο το 1844.

Τμήμα καλαθοσφαίρισης ανδρών 

Το τμήμα καλαθοσφαίρισης ανδρών της Χ.Α.Ν.Θ. αγωνίζεται στη Β΄ Εθνική.

Ιστορική αναδρομή 
Το 1919 σε ένα χωμάτινο μπάσκετ κοντά στο Λευκό Πύργο μπήκαν οι βάσεις για την ίδρυση του τμήματος καλαθοσφαίρισης της ΧΑΝΘ. Το χωμάτινο αυτό γήπεδο ήταν η καρδιά του μπάσκετ στη Θεσσαλονίκη μέχρι την κατασκευή του Αλεξάνδρειου Αθλητικού Μεγάρου. Εκεί οργανώθηκε το πρώτο πρωτάθλημα καλαθοσφαίρισης και η ΧΑΝΘ κατέκτησε τη δεύτερη θέση πίσω από τον Άρη με πρωταγωνιστή το Μίμη Τσικίνα που ήταν και ο προπονητής της ομάδας.
Η ΧΑΝΘ έχει κατακτήσει 2 Πρωτάθλημα Ελλάδας καλαθοσφαίρισης εφήβων το 1970 και το 1971 και 2 Πρωτάθλημα Ελλάδας καλαθοσφαίρισης παίδων το 1969 και το 1971.

Τίτλοι 
 16 Πρωταθλήματα Θεσσαλονίκης : 1931, 1932, 1933, 1934, 1946, 1947, 1948, 1949, 1950, 1951, 1952, 1953, 1954, 1955, 1956, 1957
B Εθνική (2): 1968-1969, 1977 (Βόρειος όμιλος)
 Γ Εθνική (1): 1992 (Βόρειος όμιλος)

Δευτεραθλήτρια 
Α Εθνική (1): 1930

ΕυρωπαΪκές διακρίσεις 
 Κύπελλο Κόρατς: 1972-1973	
 Κύπελλο Κόρατς: 1973-1974

Διακεκριμένοι καλαθοσφαιριστές 
 Τάκης Ταλιαδώρος
 Θόδωρος Ροδόπουλος
 Λάκης Τσάβας
 Ανέστης Πεταλίδης
 Θάνος Παπαχαρίσης
 Βαγγέλης Τσιγαρίδας
 Γιώργος Τρόντζος
 Σωτήρης Νικολαϊδης
 Γιώργος Ζήσης
 Νίκος Ζήσης

Αγωνιστική περίοδος 2012-2013 
Κατά την αγωνιστική περίοδο 2012-2013, 2012-13, η Χ.Α.Ν.Θ. έλαβε μέρος στο Πρωτάθλημα του 2ου Ομίλου Βορρά της Γ' Εθνικής Κατηγορίας, ολοκληρώνοντας τις αγωνιστικές της υποχρεώσεις στην 2η θέση του βαθμολογικού πίνακα.

Τμήμα πετοσφαίρισης ανδρών 
Το τμήμα πετοσφαίρισης ανδρών της Χ.Α.Ν.Θ. έλαβε μέρος στον τελικό του Κυπέλλου Ελλάδος το 1987 στη Θεσσαλονίκη, οπότε και γνώρισε την ήττα από το Δημόκριτο με 3-0 σετ.

Επιπλέον, έχει κατακτήσει το Πρωτάθλημα Α΄ Κατηγορίας Ανδρών της Ε.ΠΕ.Σ.Θ. κατά τα έτη 1991, 1999 και 2006, καθώς και το Κύπελλο Ανδρών της Ε.ΠΕ.Σ.Θ. κατά τα έτη 1999 και 2006.

Το τμήμα εφήβων του συλλόγου έχει κατακτήσει το Πρωτάθλημα της Ε.ΠΕ.Σ.Θ. κατά τα έτη 1986 και 1987, ενώ το τμήμα παίδων έχει πετύχει το ίδιο επίτευγμα το 1984.

Τη σεζόν 1979-80 έλαβε τη δεύτερη θέση στο πρωτάθλημα της Β' Εθνικής και έτσι ανέβηκε στην πρώτη εθνική κατηγορία, όπου και μετρά 3 συμμετοχές.

Κατά την αγωνιστική περίοδο 2017-18, η Χ.Α.Ν.Θ. λαμβάνει μέρος στο Πρωτάθλημα της Α2 Ανδρών.

Τμήμα πετοσφαίρισης γυναικών

Ιστορική αναδρομή 

Το τμήμα πετοσφαίρισης γυναικών της Χ.Α.Ν.Θ. ιδρύθηκε το 1996.

Το 2010 κατέκτησε το Πρωτάθλημα Α' Κατηγορίας Γυναικών της Ε.ΠΕ.Σ.Θ. το 2010, κερδίζοντας για πρώτη φορά το δικαίωμα ανόδου στην Α2 Εθνική Κατηγορία.

Το τμήμα παγκορασίδων του συλλόγου έχει κατακτήσει το Πρωτάθλημα της Ε.ΠΕ.Σ.Θ. το 2007.

Κατά την αγωνιστική περίοδο 2011-12, η Χ.Α.Ν.Θ. λαμβάνει μέρος στο Πρωτάθλημα της Α' Κατηγορίας Γυναικών που διοργανώνει η Ε.ΠΕ.Σ.Θ.

Τμήμα χειροσφαίρισης ανδρών 
Το τμήμα χειροσφαίρισης ανδρών της Χ.Α.Ν.Θ. δημιουργήθηκε στην Καλαμαριά στις αρχές του 1980, ελάχιστα μετά τη δημιουργία της Ομοσπονδίας Χειροσφαιρίσεως Ελλάδος (1979). Τη χρονιά ο σύλλογος δήλωσε συμμετοχή στο μοναδικό πρωτάθλημα που προκήρυξε η Ο.Χ.Ε., την Α' κατηγορία, την οποία είχε διασπάσει με γεωγραφικά κριτήρια σε 4 ομίλους. Πρώτη της έδρα υπήρξε το ανοικτό γήπεδο του Ποσειδωνίου, ενώ κατά τη διάρκεια του πρωταθλήματος παραχωρήθηκε στις ομάδες χειροσφαίρισης της συμπρωτεύουσας το Παλαί ντε Σπορ. Κατά τα πρώτα της χρόνια η ομάδα διοικητικά ανήκε στο παράρτημα της Χ.Α.Ν.Θ. στην Καλαμαριά, γι' αυτό και έμεινε γνωστή ως «Χ.Α.Ν.Κ.». Το 1982 εντάχθηκε διοικητικά στο Τμήμα Φυσικής Αγωγής της Χ.Α.Ν.Θ., ωστόσο το όνομα «Χ.Α.Ν.Κ.» πάντως παρέμεινε στα μητρώα της Ο.Χ.Ε. μέχρι και το 1995.

Τμήμα υδατοσφαίρισης ανδρών 
Το τμήμα υδατοσφαίρισης ανδρών της Χ.Α.Ν.Θ. συμμετέχει στα πρωταθλήματα της Κ.Ο.Ε. από το 1990. Σήμερα ο σύλλογος διαθέτει ομάδα Νέων-Ανδρών, Εφήβων-Νέων, Παίδων–Μίνι-παίδων και Ακαδημίες. Έδρα της ομάδας είναι το Κολυμβητήριο Χ.Α.Ν.Θ.

Κατά την αγωνιστική περίοδο 2011-12, το ανδρικό τμήμα της Χ.Α.Ν.Θ. λαμβάνει μέρος στο Πρωτάθλημα της Α1 Εθνικής Κατηγορίας Ανδρών. Έδρα του είναι το Νέο Αθλητικό Κέντρο Χ.Α.Ν.Θ.

Τμήμα στίβου 
Η ΧΑΝΘ έχει κατακτήσει 5 Πανελλήνια πρωταθλήματα στίβου στο Μαραθώνιο γυναικών με την αθλήτρια Γεωργία Αμπατζίδου: 2001, 2002, 2003, 2004, 2005.

Τμήμα τζούντο 
  4 Πανελλήνια πρωταθλήματα Ανδρών : 1977, 1978, 1979, 1980

-Το 1980   Χ.Α.Ν.Θ. και Πανελλήνιος Γ.Σ. μοιράστηκαν το τίτλο.

Τμήμα πάλης 
 11 Πρωταθλήματα ελευθέρας πάλης ανδρών: 1960, 1961, 1962, 1963, 1964, 1965, 1967, 1968, 1969, 1970, 1971
 2 Κύπελλα Ελλάδας ελευθέρας πάλης: 1996, 1997

Τμήμα άρσης βαρών 
Το ανδρικό τμήμα άρσης βαρών της ΧΑΝΘ έχει κατακτήσει 12 πρωταθλήματα άρσης βαρών Ελλάδος (1970, 1971, 1973, 1974, 1975, 1976, 1977, 1978, 1979, 1981, 1982, 1983) που το κατατάσσουν στην πρώτη θέση σε τίτλους πρωταθλητή στην Ελλάδα.
Διακεκριμένοι αρσιβαρίστες της Χ.Α.Ν.Θ. υπήρξαν ο Νίκος Ηλιάδης  και ο Γιάννης Σιδηρόπουλος .

Εικόνες

Παραπομπές

Εξωτερικοί σύνδεσμοι 
Χριστιανική Αδελφότητα Νέων Θεσσαλονίκης 
ΧΑΝΘ η πύλη του μπάσκετ στην Ελλάδα

 
Αθλητικοί σύλλογοι Θεσσαλονίκης
Ελληνικοί σύλλογοι καλαθοσφαίρισης
Ελληνικοί σύλλογοι πετοσφαίρισης
Ελληνικοί σύλλογοι υδατοσφαίρισης
Ελληνικοί σύλλογοι χειροσφαίρισης
Ελληνικοί σύλλογοι κολύμβησης
Ελληνικοί σύλλογοι στίβου
Ελληνικοί σύλλογοι αντισφαίρισης
Ελληνικοί σύλλογοι επιτραπέζιας αντισφαίρισης
Ελληνικοί σύλλογοι τζούντο
Ελληνικοί σύλλογοι άρσης βαρών
Σωματεία Ε.ΚΑ.Σ.Θ.
Σωματεία Ε.ΠΕ.Σ.Θ.
Οργανώσεις νέων στην Ελλάδα
Ιδρύσεις αθλητικών συλλόγων το 1921
Ιδρύσεις ομάδων καλαθοσφαίρισης το 1921